Da BBC-reporteren John Sweeney for tre år siden efterforskede Scientology-kirken, blev han forfulgt af skumle fremmede og fordømt som snæversynet af kirkens ledere. Det endte med, at Swenney mistede besindelsen og råbte af sine plageånder. En situation, som kirken med stor fornøjelse straks lagde ud på You Tube. Denne gang har John Sweeney fået selskab af Mike Rinder og andre, der har brudt med kirken og her fortæller om kirkens tvivlsomme metoder.
DR2, tirsdag d. 28. maj
Kl. 14:05 - 15:00
Den tidligere politiske fange og før det soldat, Myo Myint, giver et sjældent indblik i Myanmars brutale diktatur. Hvordan kan militærjuntaen vedblive med at holde sig ved magten og bibeholde sin politiske og psykologiske magt over det hårdt prøvede burmesiske folk. Myo Myint har selv gennemlevet en forvandling fra soldat i undertrykkelseshæren til aktivist i demokratibevægelsen, og han beder sine tidligere kolleger i hæren om at tænke over deres ansvar som soldater og deres pligt til at beskytte borgerne i det land, de har svoret troskab til.
I 2008 har det yderste højre i atten europæiske lande fået den højeste procentdel af stemmerne siden 1945. Fire lande har en minister fra det yderste højre, et femte har et parti fra det yderste højre som en del af sin parlamentariske koalition. Selv Europaparlamentet har medlemmer fra det yderste højre med forbindelser til små fascistgrupper, der åbent benægter holocaust. Hvad er det, der frister europæiske vælgere til i stigende omfang at flirte med de fascistiske og nynazistiske strømninger?Se program
Instruktøren Fadi Hindash er frustreret over, at den nye generation af "moderne" arabere i hans hjemland Dubai i virkeligheden er mere konservative end de traditionelle arabere. Han er træt af et hykleri, der udspringer af frygt, men kamufleres som "religiøs nødvendighed". Han er træt af mennesker, der siger, at de ønsker forandringer, men foretrækker at være et andet sted, når de finder sted. Han er træt af dem, der kalder længslen efter åbenhed for vestlig dekadence. Helt galt går det, da Fadi Hindash i protest mod det almindelige hykleri, åbent erklærer sin homoseksualitet, et fremtrædende træk ved samfundet, som alle lader som om ikke findes.Se program
I tyve år har Joseph Kony og hans ekstremt voldelige Lord's Resistamce Army, LRA, terroriseret befolkningen i det nordlige og østlige Uganda. Hæren har specialiseret sig i at bortføre børn og bruge dem som børnesoldater og sexslaver. I 2006 lykkedes det at drive Kony ud af Uganda, der nu blot opererer fra nabolandene Sudan, Den centralafrikanske Republik og DR Congo. Den ugandiske regering har bedt Den internationale Straffedomstol i Haag om at efterforske LRA's forbrydelser med henblik på straffesager mod de ledende medlemmer af LRA. Men mange ugandere, og ikke mindst ofrene, mener, at den europæiske domstols forestilling om retfærdighed i virkeligheden underminerer freden, og at de lokale retfærdigheds- og forsoningsceremonier er langt mere effektive.Se program